Diari Oficial de la Generalitat Valenciana


Sumari del DOGV 8871, del 31-07-2020 (2020/6215)

RESOLUCIÓ de 27 de juliol de 2020, del Rectorat de la Universitat Jaume I de Castelló per la qual es fa publica la data de realització del primer exercici de les proves selectives d'accés al grup C, subgrup C1, sector administració general, escala administrativa d'aquesta Universitat, pel torn d'accés lliure, torn de promoció interna i torn per a persones amb diversitat funcional, convocat per Resolució de data 4 de desembre de 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6215


Data del document
:   27-07-2020

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 27 de juliol de 2020, del Rectorat de la Universitat Jaume I de Castelló per la qual es fa publica la data de realització del primer exercici de les proves selectives d'accés al grup C, subgrup C1, sector administració general, escala administrativa d'aquesta Universitat, pel torn d'accés lliure, torn de promoció interna i torn per a persones amb diversitat funcional, convocat per Resolució de data 4 de desembre de 2018. [2020/6215]  
  
  
Considerant que aquest Rectorat, fent ús de les atribucions que li confereix la legislació vigent, i d'acord amb les bases 6.5 i 6.6 de la Resolució de 4 de desembre de 2018 (DOGV 8477, 19 de desembre), per la qual es convoca un procés selectiu per a l'ingrés al grup C, subgrup C1, sector administració general, escala administrativa d'aquesta Universitat, pel torn d'accés lliure, torn de promoció interna i torn per a persones amb diversitat funcional, va dictar una Resolució de data 12 de març de 2020, (DOGV 8777, 31 de març), per la qual es publicava la llista definitiva de persones admeses i excloses, la composició de l'òrgan tècnic de selecció i es convocava a les persones admeses a la realització del primer exercici per al dia 25 d'abril de 2020.  
  
Considerant que amb data 14 de març de 2020, es publica en el BOE, el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la COVID-19, i que l'article 7 d'aquest Reial decret regula la limitació de la llibertat de circulació de les persones, i estableix que durant la vigència de l'estat d'alarma les persones únicament podran circular per les vies d'ús públic per la realització de les activitats que enumera l'article, entre les quals no consta el desplaçament per a la realització de cap tipus d'exercici de processos selectius en les administracions públiques.  
  
Considerant que aquest Rectorat amb data 18 de març de 2020, dicta Resolució per la qual s'estableixen mesures excepcionals en relació amb el funcionament de la Universitat Jaume I durant la durada de l'estat d'alarma, i disposa en la mesura desena que es suspenen les proves selectives en curs.  
Considerant que aquest Rectorat dicta Resolució de data 23 de maig de 2020, per la qual s'estableix la represa dels terminis dels procediments administratius a l'UJI, i en l'article 1 disposa que queda sense efecte la suspensió de les proves selectives, fixada en la Resolució de 18 de març de 2020, abans esmentada.  
  
En atenció d'aquests motius, aquest Rectorat resol:  
  
Primer  
Convocar les persones admeses en el procés selectiu per a l'ingrés al grup C, subgrup C1, sector administració general, escala administrativa d'aquesta universitat, pel torn d'accés lliure, torn de promoció interna i torn per a persones amb diversitat funcional, que consten en la resolució d'aquest Rectorat de data 12 de març de 2020, a la realització del primer exercici el dia 27 de setembre de 2020, a les 10.00 h, en la Facultat de Ciències Jurídiques i Econòmiques del campus del Riu Sec de la Universitat Jaume I. La distribució d'aules es publicarà amb antelació en el Tauler d'Anuncis Oficials de la Universitat Jaume I (TAO-UJI).  
  
Segon  
Contra aquesta resolució, les persones interessades poden interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta Resolució en el Diari Oficial de la Generalitat Valenciana. Així mateix, amb caràcter potestatiu, es podrà interposar recurs de reposició, en el termini d'un mes comptador des de l'endemà de la seua publicació, davant el mateix òrgan que ha dictat l'acte contra el qual es recorre. Tot això de conformitat amb el que s'estableix en els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
Castelló de la Plana, 27 de juliol de 2020.- La rectora: Eva Alcón Soler.